Miss Marmelstein

«Miss Marmelstein» er en låt komponert av Harold Rome fra scenemusikalen I Can Get It for You Wholesale. Barbra Streisand sang låten i rollen som sekretæren Marmelstein. I sangnummeret klager hun over at ingen gir henne kallenavn eller bruker fornavnet hennes. Låten er den mest populære fra scenemusikalen.BJSMusic    Besøkt 4. september 2016.

«Miss Marmelstein» ble utgitt som en promosingel for radioer i april 1962 med «Who Knows?» (fremført av Marilyn Cooper, også fra I Can Get It for You Wholesale) som B-side. Dette var Streisands aller første singelutgivelse. Artistens navn ble feilstavet på vinylen som «Barbara» (Streisand ble født «Barbara», men byttet navnet i 1960 til «Barbra» da den andre a-en i navnet aldri ble uttalt). Singelen ble utgitt av Columbia Records.

 Andre opptredener 
I 1999 og 2000 sang Streisand låten under konsertturneen Timeless, og den ble inkludert på konsertalbumet Timeless: Live in Concert og den medfølgende konsertfilmen.

 Litteratur 


 Referanser 

 Eksterne lenker 


Kategori:Singler fra 1962
Kategori:Sanger fra 1962
Kategori:Barbra Streisand-sanger
Kategori:Sanger fra musikaler